A Bizottság 1009/98/EK rendelete

(1998. május 14.)

a baromfihús-ágazat kiviteliengedély-rendszere végrehajtására vonatkozó részletes szabályok megállapításáról szóló 1372/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2916/95/EK bizottsági rendelettel módosított [1], a baromfihús piacának közös szervezéséről szóló, 1975. október 29-i 2777/75/EGK tanácsi rendeletre [2] és különösen annak 3. cikke (2) bekezdésére,

mivel a legutóbb a 2370/96/EK rendelettel [3] módosított 1372/95/EK bizottsági rendelet [4] részletes szabályokat állapít meg a kiviteliengedély-rendszer bevezetésének végrehajtására a baromfihús-ágazatban;

mivel a legutóbb a 604/98/EK rendelettel [5] módosított 3665/87/EGK bizottsági rendelet [6] közös részletes szabályokat állapít meg az export-visszatérítések rendszerének mezőgazdasági termékekre való alkalmazásáról; mivel ennek 3. cikke meghatározza az export napját; mivel az 1372/95/EK rendelet szövegét módosítani kell annak érdekében, hogy összhangban álljon ezzel a meghatározással;

mivel a vám- és statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról szóló, 1995. október 10-i 2448/95/EK bizottsági rendelet [7] 1996. január 1-i hatállyal új alfejezeteket rendel a 0105 KN kód alá; mivel ezért a 1372/95/EK rendelet 1. és 9. cikkét ki kell igazítani;

mivel a 1372/95/EK rendelet II. melléklete, valamint 4. és 9. cikke hibákat tartalmaz, amelyeket ki kell javítani;

mivel annak a határidőnek, amelyen belül a tagállamoknak a Bizottság felé a visszaható hatályú engedélykérelmet be kell jelenteniük, azonosnak kell lennie a többi ilyen határidővel;

mivel az e rendeletben foglalt intézkedések összhangban vannak a Baromfihús- és Tojáspiaci Irányítóbizottság véleményével,

ELFOGADTA EZT A RENDELETET:

1. cikk

A 1372/95/EK rendelet a következőképpen módosul:

1) az 1. cikkben és a 9. cikk (1) bekezdésében a „ 010511 és 010519 KN kód” helyébe a "010511, 010512 és 010519 KN kód" lép;

2) a 4. cikk (3) bekezdésének a) albekezdésében a 17. és 18. szakaszra való hivatkozás helyébe a 15. és 16. szakaszra való hivatkozás lép;

3) a 9. cikkben:

a) a (2) bekezdés első albekezdésében

- a 22. szakaszra való hivatkozás helyébe a 20. szakaszra való hivatkozás lép,

- "az időpont, amikor ezekre sor kerül" kifejezés helyébe az "exportnak a 3665/87/EGK rendelet 3. cikk értelmében vett időpontja" kifejezés lép;

b) a (3) bekezdés első albekezdésében az első mondat helyébe a következő rendelkezés lép:

"A tagállamok minden pénteken délután 1 óra után közlik a Bizottsággal, hogy azon a héten hány visszaható hatályú kiviteliengedély-kérelem érkezett be, illetve hogy azon a héten nem érkezett ilyen kérelem.";

c) a (4) bekezdés második albekezdése helyébe a következő rendelkezés lép:

"Ez az engedély export-visszatérítésre jogosít, amelynek kifizetése az exportnak a 3665/87/EGK rendelet 3. cikke értelmében vett napján esedékes.";

4) a II. melléklet A. részében az "ECU/100 kg" helyébe az "ECU/100 kg vagy 100 darab" lép.

2. cikk

Ez a rendelet 1998. június 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. május 14-én.

a Bizottság részéről

Franz Fischler

a Bizottság tagja

[1] HL L 305., 1995.12.19., 49. o.

[2] HL L 282., 1975.11.1., 77. o.

[3] HL L 323., 199.12.13., 26. o.

[4] HL L 133., 1995.6.17., 26. o.

[5] HL L 80., 1998.3.18., 19. o.

[6] HL L 351., 1987.12.14., 1. o.

[7] HL L 259., 1995.10.30., 1. o.

--------------------------------------------------